Etter en skuffende 2021-sesong, valgte Vålerenga og hovedtrener Jack Majgaard Jensen å avslutte samarbeidet i november 2021. 3. januar 2022 ble det kjent at Nils Lexerød var ansatt som ny hovedtrener. Inn i trenerteamet kom etter hvert også Steinar Pedersen som ny assistenttrener. Det var også store omveltninger i spillerstallen i løpet av vinteren, og hele 10 spillere forlot klubben. Blant de nye som ble hentet inn var Guro Pettersen som i desember kom fra svenske Piteå, og dermed gikk inn i sin tredje periode i klubben.